
*.* Ystyriwyf fod bywyd y diweddar Barch, D. Saunders 
mor adnabyddus gan y rhai hyny y HA yr Alareb hon 
fyned i'w dwylaw, fel nad oes achos wrth nodiadau eglurhaol 
er gwneuthur y darlleniad o honi yn fwy buddiol i'r darllenydd. 


O Feznrmyn fawreddawg! pa beth a ddaeth i ti! 
Pa fodd y mae arnad? pa ham y galeri? 

'Tydi! yr enwocaf o ferched anrhydedd, 

Sy'n syndod teyrnasoedd mewn cyfoeth a mawredd ! 
Pa beth! O pa beth! paham na'm hatebi, 

Yw'r gwae a'th ofwyodd ar faingc dy uchelfri î 


A sychodd dy iachus ffynonau grisialon, 
Oedd gyflawn o win, ac o aur eu gwaelodion? 
A ddarfu ar unwaith dy fwnawl drysorau 
Yn nghelloedd goreurog dy ddrudfawr fynyddau ? 
A ballodd eu gwythu o aur ac o arian, 
A'u meini anghydwerth sy'n nghoron hardd anìan ? 
A droed o dy ganol ffynonell cysuron 
'Trafnidiaeth ? (fe'th enwyd yn Dyrus neu Sidon ;) 
Neu ynte, a syrthiodd dy gedyrn golofnau, 
Dy Hill, neu dy Domson; dy Guest, neu dy Graw« 
shay * 
O na, ped f'ai llwyddiant, enwogrwydd, a chynydd, 
K alar yn drangc, ac yn gail ì lawenydd, 

Myfi, yn ddiameu, o drefi 'r D'wysogaeth 

A welid ddedwyddaf; ond, O y mae hiraeth 

Yn llon'd fy myfyrdod! O! 'm SAUNDERS dirionaf? 
Anrhydedd ei ryw, ac o'm meib:yr anwylaf. 
Ysgaru rhwng enaid a chorff, yn ddiameu 

Sy'n anhawdd ei oddef; mor anhawdd i minau 
Oedd colli o'm mynwes y peth a fawrygwn 

Yn fwy ac uwchlaw pob peth arall a feddwn, 

Y munud y gwelwodd yn angeu diymadfer, 

Holl flodau fy nghoron gollasant eu hirder. 

Bu i mi anrhydedd, a mynych hawddammor, 
Mawrygid fy enw yn nghartref a thramor: 

Myfi bioedd dawn, ae athrylith oedd eiddof, 
Doethineb a deall ni chydfydd mwy ynof: 
'Gwywedig o'm hamgylch yw pob peth gan hiraeth, 
Pŵl iawn uwch fy mro yw ffurfafen gwybodaeth ; 
Y llawryf gwyrdd-leision a blethid mor enwog 

O gylch ei arleisiau gan awdwyr godidog, 

Fy meib llêenyddawl a'u taenant gan wylaw 

Yn awr yn wywedig ar feddrod eu bathraw. 
Telynau y beirdd uwch ei ben sy'n grogedig, 
Heb law i'w cyweirio, ar gangau gwywedig; 

Tra danynt mae'r Awen â'i dagrau yn gwlychu 
Y babell ca'dd ynddi eyhyd ei chartrefu, 


Ein SAUNDPERs a feddai ar enaid mawr, goleu, 
(Nid addas cylch bychan i'w erfawr drysorau.) 
Rbyw balas mawr ydoedd, o sylwedd diddarfod, 
O'i fewn yn llawn harddwch, beb nemawr o sorod : 
Prif emau gwybodaeth yn hwn a ddysgleiriai, 

Ac ogylch ei byrth ei pher-flodau* aroglai; 
Ei fuddiol gynhwysiad a ddenai enwogion 
Ei wlad i ryfeddu ei werthfawr gynyrchion. 


: Yr hyn sy'n addurnawl yn nheithi dysgeidiaeth— 


Pob gem a ddysgleiria yn nghoron gwybodaeth, 
A phob peth a fernìd yn dda neu rinweddawl 
A geid ynddo ef mewn arferiad gwastadawl, 


Un nodeb, arbenig, a darddai 'n naturiol 
O'r pethau a enwais, fel cynyrch cynyddol, 
Oedd ei ddigrifwch! (canys ffrwyth ar wybodaeth 
A bywyd rhinweddawl yw hyn heb ameuaeth.) 
Os clod a ryglyddai Dean Swift am ei synwyr, 
Yr un mawl a haeddai ein gwrthddrych yn drylwyr :— 
Os dyn a ymlusgai i'w wydd dan fawr-loesion, 
Pe'r pruddglwyf a grogai fel plwm wrth ei galon, 
Chwai iawn y dychwelai i'w wedd ei sirioldeb, 
Gan wres ei gyfeillach, a grym ei synwyreb : 
Ei felys ddiddanion ar ddyn gai 'r un afael, 
A g'ai telyn Dafydd ar Saul brenin Israel. 
Ei 'mwelwyr, fel hyn, ddeiai 'n aml a chyson, 
I wrando 'i ddiniwed ffraethebawl ddiddanion. 


Dwyn mil o engrheifftiau o'r amryw ragorion 
A harddent ei fywyd fel dyn, ac fel Cristion, 
T'ai'n hawdd ; ond yr hwn yn y pulpid a'i gwelodd, 


Ei holl ragoriaethau ar unwaith ganfyddodd : 


Ei swydd fel Gweinidog yn ngwaith y Goruchaf, 
Mewn llwydd a_weinyddai dros hirfaith gynauaf, 





* Flowerets,. 

Ï hyn ei cyssegrwyd ; ac yma 'r amlygodd 
Awdurdod a nerth y Duw mawr a'i anfonodd, 
Ei ddwys genadwri, ei wedd a ddynodai, 

Ac a'i ddull awdurdodawl ei phwys a chwanegai. 
Pan godai uwch tyrfa ei dreiddgar olygon, 
Enillai hwynt holl iddo 'i hun ag un galon, 
Agoriad ei enau mewn gweddi ddifyfyr 

Oedd fel pe toresid ar benau 'r gwrandawyr 
Flwch cyflawn o enuaint ysbrydol ei ddefnydd : 
Pob gair a phob amnaid a draethai ryw newydd : 
At ffydd ychwanegai hoff obaith goleu-drem, 
Nes hoeliai bob meddwl wrth byrth aur Caersalem. 


Y gair pan egorai, enciliai anffyddiaeth 
T'w chaddug lle 'r hanodd !—llesmeiriai amheuaeth, 
Eglurai i ddynion ddych mygion damhegawl 
Proffwydi gwlad Israel ; a'r dullwedd allegawl 
Mewn iaith a arferynt, a wyddai mor helaeth 
A phe y gwêiniasai i'r un oruchwyliaeth, 
Eithafion dyfnforoedd Ezeciel a blymiai, 
Ac eang fras-diroedd Esaias fesurai. 
D ystewai plant addysg—ai 'n fud yr athrawon 
O'i flaen, pan gyfranai ei newydd drysorion ; 
Dadblygai ddirgelion, nes byddai doethineb 
Ei hun yn rhyfeddu gan wenu 'n ei wyneb ! 
Yn destun fynychaf, (hwn hefyd a deimlai,) 
Rhyw ran ansathredig o'r Gair a ddewisai ; 
Ac ar ei agoriad canfyddid yn ebrwydd 
Y dorf yn cyd-wenu ar sail eu boddlonrwydd. 
Yr hyn oedd hyd yma yn ddiystyr a thywyll, 

Ac a fernid fel swrn o ddiffeithwch gwag-erchyll, 
Yn awr a gyfrifid yn llawnach o emau 
Na'r holl a gynhwysa daiarol goronau. 


Ei iachus athrawiaeth nid oedd yn ddilynol 
Ar neb rhyw awduron, am seilfaen, neu reol; 
Eithr sail ei gryf obaith, a rheol ei grefydd, 
A'i fuchedd rinweddol, fu 'r Testament Newydd ; 
O hwn tynai allan ei saethau ysbrydol, 
Ac hefyd y Balm syn iachau yn dragwyddol; 
Ei saeth pan ollyngai at galon pechadur, 
Ceid hwnw 'n ymollwng o eithaf ei natur, 
A'r Balm pan gymhwysai i'w glwyf, yn min trengu 
Ceid ef yn gweddio, a'r Nef arno 'n gwenu ! 
Ei glod fyddai'n rhedeg o'i flaen i bob lleoedd, 
Ac yntau ganlynid gan fwyrif y bobloedd : 
Gwnai'n fyw gymanfaoedd a'i ddull tarawiadol, 
A. chyda phob enwad ef oedd yn dderbyniol ; 
Ac nid yn mhell b'ai ei anrhydedd yn unig, 
Eithr hefyd yn nghartref ef oedd yn fawledig. 


Yn Sîon, Twyn 'r-odyn, y'i profwyd yn benaf, 
Lle bu hir flynyddau ^n weinidog o'r harddaf; 
Canys yma 'i gymeriad a gyflawn sefydlodd, 
A choffa rhagorach o'i ol ni adawodd 
Marwol-ddyn :—ail waedu o'm mewn mae fy nghalon 
Wrth droi 'n adfyfyriol i gelloedd hen gofion : 
Bu 'n well genyf eistedd i wrando 'i 'madroddion, 
Na chael o gyflawnder aur-fyrddau t' wysogion ; 
Fel 'falau aur, aeddfed, ar lafnau o arian, 
I mi oedd ei eiriau o'i enau cyssegr-lan, 

Ymddiosg o'i galar nid hawdd iawn ìi Sion*, 
Er cael ar ei muriau y dewraf o'r dewrion ; | 
Er meddu i'w hannerch athrŷlith godidog | 
Apollos ireiddfant yn Jonest ei gweinidog, | 
Mawr ffrwyth ei ddarfelydd] efe pan draddoda 
Gan wlith ei hyawdledd y graig a flodeua ;.. 
Hyn oll ni ddilea 'i theimladau gorddrylliog 
Ar ol ei hoff SAUNDERS, ei thad a'i gweinidog. 


a a on 


Er iddo yn ucher$ ei fywyd ddyoddef 
Oddiwrth amgylchiadau gythryblai ei dangnef ; 
Mewn amynedd fel Job ymostyngodd i'r cyfan, 
Gan dawel gydnabod llaw Duw yn yr amcan ; 
Deallodd, mai tôri llinynau cyssylltiad 
Y byd a'i serchiadau wnai pob gwrthdarawiad!;: 
Ystyriai bob awel, pa gryfaf y chwythai, 

I'r porthladd dymunol mai cynt y cyrhaeddai; 
Nes profi o'r diwedd yr awel a'i chwythodd 
O'r cefnfor tymhestlog i'r man y dymunodd. 


* Capel Sion, lle yr oedd yn Weinidog parchus er ys mwy na 
25ain o'flynyddau- 

t Y Parch. J. Jones, Gweinidog presenol yr eglwys uchod, 

2 Imagination. $ Prydnawn, 





Bees Lewis, Argraffydd; Merthyr 


